cyanic-selkie/wikianc huggingface dataset:
Pedro María de Cisneros
Membro da Xunta Suprema Central
Nos meses que seguiron á súa fundación, a Xunta encargouse de organizar o país e de dirixir a guerra, destacando entre as súas accións o establecemento de tributos de guerra, a constitución do "Exército da Mancha" (mandado polo Xeneral Aréizaga e a sinatura do Tratado de Alianza con Gran Bretaña (14 de xaneiro de 1809).
Preparación do Regulamento das Cortes de Cádiz
O conde de Ximonde formou parte, con Jovellanos e outros, da comisión da Xunta Central que se encargou de preparar o Regulamento das Cortes de Cádiz, e asinou na Illa de León o Decreto da Xunta Suprema Central de 29 de xaneiro de 1810 que convocou as Cortes, así como o Decreto que nomeou unha Nova Xunta de Rexencia, presidida polo bispo de Ourense, Pedro de Quevedo e Quintano, á que a Xunta Suprema trasladou o poder para que preparase e organizase as Cortes.
Voivodina
Historia
Entre 1929 e 1941 a rexión foi coñecida como a Banovina do Danubio, unha provinca do reino de Iugoslavia. A capital era Novi Sad. Estaba composta de Syrmia, Bačka, o Banato, Baranja e Šumadija.
Pedro María de Cisneros
Constitución do Consello de Rexencia e regreso do conde de Ximonde a Galicia
Cando se creou o Consello de Rexencia, desatouse unha reacción política contra os membros da anterior Xunta Suprema Central, e o conde de Ximonde abandonou por mar a illa de León, non chegando a participar nas Cortes que redactaron a Constitución de Cádiz, en cuxa convocatoria tivera unha directa intervención.
Voivodina
Historia
Na segunda guerra mundial o Eixe ocupou a rexión entre 1941 e 1944. Bačka e Baranja foron unidas a Hungría mentres que Syrmia pasou a formar parte de Croacia. As outras dúas zonas seguiron formando parte de Serbia. Porén, o Banato tiña un réxime de autonomía controlado pola minoría alemá.
Pedro María de Cisneros
Constitución do Consello de Rexencia e regreso do conde de Ximonde a Galicia
Regresou a Galicia na fragata Cornelia, en agosto de 1810.
Voivodina
Historia
miniatura|250px|dereita|Territorio actual da Voivodina Tras a fin da ocupación do Eixe a rexión volveuse converter nunha provincia autónoma de Serbia e pasou a ter a denominación actual coa mesma capital.
En principio, a provincia tiña un baixo nivel de autonomia dentro de Serbia, pero foi gañando dereitos sobre todo baixo a constitución de 1974. Esta defininía Voivodina como integrante da Federación Iugoslava, co mesmo dereito de voto cá propia Serbia dentro da Federación.
Pedro María de Cisneros
Protector da Sociedade Económica de Amigos do País de Santiago
O segundo conde de Ximonde sobresaíu como un membro moi destacado da ilustración galega de finais do século XVIII e comezos do XIX, chegando a ser, en palabras de Gozález López, "a gran figura da ilustración galega compostelá".
Voivodina
Historia
Baixo o goberno de Slobodan Milošević, a Voivodina e Kosovo perderon a maior parte da súa autonomía en setembro de 1990. Despois disto, a Voivodina deixou de ser unha parte da federación iugoslava e mantivo unha pequena autonomía.
Pedro María de Cisneros
Protector da Sociedade Económica de Amigos do País de Santiago
Foi un importante mecenas, distinguíndose como protector da Real Sociedade Económica de Amigos do País de Santiago, que fora fundada en 1774, e creou e sufragou en 1805 unha Escola Gratuíta de Debuxo para promocionar a pintura galega.
Voivodina
Historia
A caída de Milošević en 2000 creou un novo clima reformista na rexión e o nivel de autonomía da provincia medrou en 2002.
Pedro María de Cisneros
Protector da Sociedade Económica de Amigos do País de Santiago
Entre 1806 e 1809, foi profesor desta escola o pintor Plácido Fernández de Arosa que, en 1794, ingresara na Real Academia de Belas Artes de San Fernando, pensionado polo conde de Ximonde, onde coincidiu co seu irmán Tomé, tamén pintor.
Voivodina
Xeografía
A rexión está dividida polo río Danubio e o río Tisa en Bačka ao noroeste, o Banato ao leste e Syrmia ao suroeste. Unha pequena parte de Mačva está tamén na Voivodina. Hoxe en día a parte occidental de Syrmia pertence a Croacia, a parte norte de Bačka a Hungría e a parte oriental do Banato a Romanía. A área total da Voivodina é de 21.500 km².
Pedro María de Cisneros
Protector da Sociedade Económica de Amigos do País de Santiago
O conde tamén foi mecenas do escultor Manuel de Prado, e do seu irmán o arquitecto Melchor de Prado e mais doutros artistas galegos da época.
Reconstrución da igrexa de Cuntis
miniatura|250px|[[Cuntis, Cuntis|Igrexa parroquial de Santa María dos Baños. Cuntis.]] Reconstruíu á súa conta a igrexa de Cuntis, que fora queimada polos franceses durante a guerra da independencia, como consecuencia dos ataques que os veciños desta vila facían ás tropas francesas cando avanzaban cara á Estrada desde Santiago, na zona de Pontevea.
Apoio aos baños termais de Cuntis
En 1807 o conde de Ximonde creou en Cuntis unha Fundación Hospitalaria para que se puidesen beneficiar dos baños termais as persoas que carecesen de fondos suficientes, mandando construír baños para homes e mulleres, modernizando e mellorando a Casa de baños existente.
Publicacións
Interesado pola xenealoxía, foi autor dunha obra destacada sobre esta materia, o Libro dos escudos de armas. O seu nome completo é Libro que hago yo, el Conde de Gimonde, de varios escudos de armas, con las descripciones sacadas de varios libros de formado y manuscrito y de varias que adquirí.
Lisístrata (filme)
Lisístrata é unha película do ano 2002 dirixida por Francesc Bellmunt.
Está baseada no cómic Lysistrata de Ralf König, á súa vez baseado na comedia Lisístrata de Aristófanes.
Ambientada en Atenas no ano 411 a.C., Atenas e Esparta están inmersos na guerra do Peloponeso. As mulleres de ámbolos dous bandos deciden iniciar unha folga sexual ata que os homes cheguen a un acordo de paz..
A Ramallosa
O topónimo A Ramallosa pode referirse a:
Francisco Romero Molezún
Francisco Romero Molezún, tamén coñecido como Francisco Romero Molezúm, nado en Santiago de Compostela o 14 de marzo de 1872 e finado na mesma cidade o 19 de agosto de 1938, foi un médico galego.
Traxectoria
Fillo de Francisco Romero Blanco. Catedrático de Patoloxía Cirúrxica pola Universidade de Santiago de Compostela (1910), especializouse en otorrinolaringoloxía e oftalmoloxía. Publicou numerosos traballos sobre a súa especialidade. Afeccionado á arqueoloxía e á historia, publicou artigos en periódicos da época. En unión dos seus irmáns instituíu unha fundación académica e benéfica en Lousame. Foi deputado provincial en 1923.
Miocardiopatía
250px|miniaturadaimagem|Miocardiopatía idiopática As miocardiopatías constitúen un grupo de doenzas do músculo cardíaco, que comportan unha deterioración da función do miocardio. Os doentes dunha miocardiopatía teñen sempre máis risco de sufriren parada cardíaca, morte súbita e adoito arritmias. Existen varias doenzas que afectan directamente ao micoradio, excluíndo aquelas que son consecuencia de isquemia, valvulopatías, ou hipertensión arterial e carecen de infiltrado inflamatorio ao estudo microscópico.
Val Kilmer
Val Edward Kilmer nado nos Ánxeles o 31 de decembro de 1959, é un actor estadounidense. Kilmer acadou a fama a mediados dos 1980s despois de aparicións en filmes de comedia, protagonizando Top Secret! (1984), o clásico de culto Real Genius (1985), Top Gun e un papel secundario en Willow. Tamén é destacable o participación en The Postman Always Rings Twice, obra de teatro adaptada por Andrew Rattenbury, dirixida por Lucy Bailey.
Véxase tamén
9
Arthur Friedenreich
Artur Friedenreich, nado en São Paulo o 18 de xullo de 1892 e finado o 6 de setembro de 1969, foi un futbolista brasileiro. Alcumado O Tigre ou Fried, foi a primeira grande estrela deste deporte no seu país.
Traxectoria
Despois de xogar en diversos clubs de São Paulo de 1910 en diante, Friedenreich fixo a súa estrea na Selección Brasileira en 1914. Xogou 22 encontros internacionais, incluíndo as conquistas das edicións Copa América de 1919 e 1922, marcando dez goles. Na xira do Brasil por Europa en 1925, chamábano o Rei do Futebol.
Dise que marcou 1329 goles, o que o faría o maior artilleiro de tódolos tempos, superando a Pelé, que marcou 1280. O problema é que ese número nunca se comprobou.
Retirouse no Flamengo en 1934 aos 42 anos.
Rutis, Culleredo
Santa María de Rutis é unha parroquia que se localiza no noroeste do concello de Culleredo. Segundo o IGE en 2016 tiña 14.291 habitantes (7.333 mulleres e 6.958 homes) distribuídos en 9 entidades de poboación, o que supón un aumento en relación ao ano 1999 cando tiña 9.419 habitantes.
Rutis é a parroquia máis urbanizada de Culleredo, pola súa proximidade á Coruña, facendo ás veces a función de cidade dormitorio.
Alain de Lille
Traxectoria
Polos seus coñecementos, máis variados ca profundos, foi coñecido como Doctor universalis, ensinou en París e Montpellier antes de se retirar ao mosteiro cisterciense de Citaux. Un dos grandes humanistas do século XII, autor de obras poéticas como o Anti-Claudianus e De planctu naturae que inspiraron a Jean de Meung. En De fide catholica contra haereticos e noutros escritos teolóxicos reacciona contra da filosofía escolástica
Pireneos Orientais
Pireneos Orientais (66) (en francés e oficialmente: Pyrénées-Orientales, en catalán: Pirineus Orientals) é o departamento francés número 66 na rexión de Occitania, que fai fronteira coa Comunidade Autónoma de Cataluña. Limita ao norte cos departamento de Aude e Ariège, ao oeste con Andorra, ao sur coas comarcas catalás da Baixa Cerdanya, o Ripollès, a Garrotxa e o Alt Empordà, e ao leste co Mar Mediterráneo. A súa capital é Perpiñán.
Xulio Calviño Rodríguez
Xulio Calviño Rodríguez, nado en Vigo o 19 de agosto de 1948, é un enxeñeiro e político galego.
Traxectoria
Enxeñeiro Industrial pola Escola Técnica Superior de Enxeñeiros Industriais de Madrid. Foi profesor Titular da Escola Universitaria de Vigo. Foi militante do Partido Comunista de Galicia, do que foi responsable comarcal de Vigo e encabezou a candidatura do PCG ao Parlamento de Galicia pola provincia de Pontevedra nas eleccións autonómicas de 1981. Presidente da Asociación de Veciños de Lavadores. Rompeu co PCG en 1985 con Julio Pérez de la Fuente e presentouse ás autonómicas de 1985 encabezando a candidatura de Pontevedra do Partido Comunista de Galicia-Marxista Revolucionario (PCG (m-r)). Despois pasouse ao PSOE e foi elixido concelleiro de Vigo nas eleccións municipais de 1991. É membro da Comisión Executiva Local do PSOE de Vigo. Foi nomeado membro do Consello Social da Universidade de Vigo en 2011.
Iván Zarandona
Iván Zarandona Esono, nado en Valladolid (España) o 30 de agosto de 1980, é un exfutbolista ecuatoguineano, que de centrocampista defensivo.
De nai ecuatoguineana, Zarandona foi internacional pola Guinea Ecuatorial dende a clasificación para o Mundial de fútbol de Alemaña 2006 en outubro de 2003. É irmán de Benjamín Zarandona, ex xogador do Real Valladolid e do Betis entre outros.
Toshihide Maskawa
Traxectoria
Foi recoñecido polo seu traballo na física de partículas, concretamente co concepto de Violación CP. O seu artigo "Violación CP na teoría renormalizada da interacción débil" (1973) escrito xunto a Makoto Kobayashi era en 2007 o terceiro documento de física máis citado de todos os tempos. A matriz Cabibbo-Kobayashi-Maskawa, na que se definen os máximos parámetros entre quarks, é froito do seu traballo. En 2008 gañou, xunto a Makoto Kobayashi e a Yoichiro Nambu, o Premio Nobel de Física.
Esquerda e Demócratas
Esquerda e Demócratas (en polaco: Lewica i Demokraci, abreviado LiD) foi unha coalición política formada o 3 de setembro de 2006, ante as eleccións municipais de Varsovia. A coalición pretendía ser unha alternativa ao nacionalismo conservador de Lei e Xustiza e á dereita liberal de Plataforma Cívica, que eran os dous principais partidos polacos nas eleccións xerais de 2007, mais non o conseguiu, e en abril do 2008, tras desentendidos dos partidos membros, disolveuse a coalición.
A coalición estaba composta de catro partidos:
Fatutaka
Fatutaka ou Fatu Taka é unha pequena illa de orixe volcánico das Illas Salomón, no sur do Océano Pacífico, situada na provincia de Temotu. Trátase da recalada situada máis ao leste do país. Trátase do afloramento sobre o nivel do mar dun volcán extinguido, que chega a elevarse 122 metros. Ten unha superficie de 0,18 km². Dista aproximadamente 60 km da illa de Anuta, cuxos habitantes empregábana como despensa natural.
A illa foi azoutada en 2003 polo furacán Zoe, do mesmo xeito que as veciñas illas de Anuta e Tikopia.
Occidental, Illas Salomón
A Provincia Occidental é a máis grande das nove provincias das Illas Salomón. A zona é coñecida polas súas fermosas illas tropicais, o excelente mergullo e snorkel, os arrecifes de coral e os restos da segunda guerra mundial, os refuxios de ecoturismo e os santuarios de caza de cabezas. A provincia contén moitas pequenas lagoas e é a maior zona turística fóra de Honiara. A súa capital é Gizo, unha cidade con 7,177 habitantes no 2019.
Historia
A misión metodista na provincia occidental estableceuna o reverendo John Francis Goldie en 1902. Dominou a misión e gañou a lealdade dos membros das Illas Salomón da súa igrexa. A relación cos administradores coloniais do protectorado británico das Illas Salomón tamén estivo chea de dificultades, nese momento debido ao control efectivo de Goldie sobre as Illas Salomón occidentais. De 1927 a 1934 O doutor Edward Sayers traballou na misión metodista onde estableceu un hospital en Gizo, e tamén en Munda e Vella Lavella, e realizou traballos de campo no tratamento da malaria. Tamén é coñecida por ser o lugar onde o buque da armada estadounidense comandado por John F. Kennedy foi bombardeado e afundido polos xaponeses durante a segunda guerra mundial.
Turismo
A capital provincial é Gizo, unha cidade duns 7000 habitantes. Hai aeroportos en Gizo, Munda, Seghe, Viru, Ramata, Gatokae, Ringgi Cove, Barakoma e Balalai.
A provincia occidental é considerada a meca do turismo das Illas Salomón, e é, con diferenza, a zona máis acolledora, con múltiples hoteis e resorts, tendas de mergullo, atraccións ecoturísticas restaurantes, e paseos en barco.
Munda, a cidade máis grande da illa de Nova Xeorxia, ten unha pista de aterraxe construída durante a Segunda Guerra Mundial polos Estados Unidos e está catalogada como unha pista de aterraxe de emerxencia, capaz de acoller mesmo avións jumbo.
O mergullo na provincia occidental é prístino xa que os turistas tenden a visitar as proximidades de Fidxi para mergullarse en lugar de visitar as Illas Salomón menos desenvolvidas. Ademais, a malaria é unha preocupación nas Salomón, que mantén lonxe a moitos turistas. O resultado son unhas condicións de mergullo espectaculares con arrecifes de coral intactos. Munda, Uepi e Gizo considéranse algúns dos mellores lugares de mergullo da provincia occidental. A rexión soporta algunhas das máis altas diversidades de corais e peixes do mundo.
A provincia occidental e a próxima Provincia de Choiseul víronse significativamente afectadas polo terremoto das Illas Salomón de 2007, un terremoto de magnitude 8,1 que asolou o 2 de abril de 2007 e un tsunami asociado. Causou máis de 100 réplicas significativas (máis de magnitude 4,0). O número oficial de mortos foi de 52 con varios miles de desprazados, e espérase que a maioría dos desprazados vivan en refuxios temporais durante un mínimo de entre 6 e 9 meses. A illa de Ranongga ao oeste de Gizo levantouse uns 2,5 – 3 metros, o que provocou a morte do seu arrecife e tamén abriu enormes fisuras na propia illa. Os arrecifes arredor de Munda e Uepi non se viron afectados polo tsunami e o terremoto.
Divisións administrativas
A provincia occidental está subdividida nos seguintes barrios:
Ángel Jorge Echeverri
Ángel Jorge Echeverri, nado en Santiago de Compostela o 29 de xullo de 1904 e finado na mesma cidade o 28 de xuño de 1984, foi un médico e profesor galego.
Traxectoria
Estudou Medicina na Universidade de Santiago de Compostela. Acadou o Premio Extraordinario de licenciatura e o Premio Fernández Carril ao mellor expediente académico. Ampliou estudos no Hospital Provincial de Madrid, en Bruxelas, París e Porto, onde traballou no campo da embrioloxía e o sistema vascular linfático. En 1934 ampliou estudos de Traumatoloxía en Italia.
En 1929 gañou en oposición a praza de profesor adxunto da cátedra de Anatomía Descritiva e Topográfica e Técnica Anatómica da USC, e seis anos despois conseguiu dita cátedra. En 1931 doutorouse en Madrid coa tese Variedades del aparato renal superior. En 1932 foi nomeado médico do Hospital Provincial de Santiago de Compostela. Tras a súa xubilación deu clase de Historia da Medicina.
Conan II da Bretaña
dereita|miniatura|300x300px|O castelo de Pouancé foi capturado por Conan II. Conan II de Rennes, nado en Rennes cara o 1033, e finado en Château-Gontier o 11 de decembro de 1066, foi duque da Bretaña, dende 1040 até a súa morte.
Traxectoria
Conan era o primoxénito e herdeiro de Alan III, duque da Bretaña pola súa muller Berta de Blois (ou Berta de Blois-Chartes), e membro da casa de Rennes. Era o irmán máis vello de Havoisa, quen o sucedeu como duquesa suo jure.
Aldeanueva de Ebro
Aldeanueva de Ebro é un municipio da Rioxa, en España, pertencente á Comarca de Alfaro situado a 10 quilómetros de Calahorra e a 59 de Logroño. Ten 2.774 habitantes, 39 km² de superficie.
Cervera del Río Alhama
250px|miniatura|Pena do Castillo Cervera del Río Alhama é un municipio da provincia da Rioxa, España. Situado ao sueste da rexión e cunha extensión de 152,6 km², esta localidade atópase nos pés da serra de Alcarama. Áchase preto de pobos como Cabretón, Aguilar, Valverde, Fitero, Cintruénigo, e a uns 30 km de Tudela, a 87 km de Logroño, pasando por Arnedo e Grávalos (100 km se eliximos a ruta que pasa por Calahorra), situándose ás beiras do río Alhama e a uns 550 m de altitude, está dividida en dous barrios por "La Peña", en cuxa cima atopar as ruínas do castelo.
300px|miniatura|esquerda|Cervera nevado
Harlem
miniatura|dereita|O [[Teatro Apollo sobre da rúa 125, en novembro de 2006.]] Harlem é un barrio da sección norte da cidade de Nova York, no distrito de Manhattan. Dende a década de 1920, Harlem foi o centro residencial, cultural e de negocios dunha maioría afroamericana. Orixinalmente unha vila neerlandesa fundada en 1658, o seu nome provén da cidade de Haarlem, nos Países Baixos. A historia de Harlem definiuse por ciclos de bonanza e crise, con significativas variacións de poboación con cada ciclo.
Os residentes afroamericanos comezaron a chegar en masa en 1905, con números incrementados pola Gran Migración. Nas décadas de 1920 e 1930, Harlem Central e Occidental foron o berce do "Renacemento de Harlem", un florecemento da creación artística sen precedentes na comunidade negra. Porén, o aumento do paro na época da Gran Depresión e a desindustrialización de Nova York despois da segunda guerra mundial, incrementou os índices de criminalidade e pobreza.
Coa revitalización da cidade de Nova York a finais do século XX, Harlem experimentou un proceso de xentrificación. Malia este fluxo de nova riqueza, moita poboación sobrevive das axudas sociais, cun 34,9% na zona Occidental, un 43,3% na Central, e un 46,5% na Oriental.
Bra (Dragon Ball)
Bra (ブラ) é a segunda filla de Bulma e Vexeta, polo tanto é metade saiyan e metade humana, nacida no ano 778 da Cronoloxía de Dragon Ball.
Bra é moi guapa e feminina, asemellándose moito á súa nai, aínda que cun carácter que lembra ó de seu pai. É xeralmente alegre, impaciente e moi encariñada co seu pai. De feito, Bra é a única persoa á cal Vexeta non lle contestará (unicamente nunha ocasión -e por mero acto de protección- lánzaa dentro dun coche e ordénalle que marche, para pelexar libremente contra Son Gohanda que se atopaba baixo o control de Bebé). O seu pai non parece animala a que adestre (como fai con Toranks, o seu irmán). Durante a saga de Bebé, Bra, xunto co resto do mundo, é posuída por Bebé. Ela é un dos catro personaxes que axudan a Bebé a chegar a ser máis forte, demostrando o seu gran poder saiyan; despois disto, o seu papel na historia redúcese. Máis adiante, ela xunto con Videl, Bulma, e Chichi desexan loitar na saga de Súper C-17, pero, Son Goku e C-18 xa se encargaran del. Bra é vista por última vez na saga de Súper C-17, estando parada cos outros na Corporación Cápsula, cando aparece Shenron malvado, pero por algunha razón, Bra non volve a aparecer no resto da serie.
Conan III da Bretaña
Conan III, tamén coñecido como Conan de Cornouaille e Conan o Gordo (en Konan III a Vreizh, Konan Kerne) nado c. 1093–1096 e finado o 17 de setembro de 1148, foi duque da Bretaña, dende 1112 até a súa morte. Era fillo de Alan IV e Ermengarda de Anjou.
Conan III aliouse con Estevo I de Inglaterra na guerra deste contra a deposta Matilde de Inglaterra.
Familia
Casou con Matilde, unha filla ilexítima do rei Henrique I de Inglaterra antes do 1113. Conan e Matilde tiveron tres fillos dos que se ten constancia:
Anuta
Anuta é unha pequena illa situada no sueste das Illas Salomón, no Océano Pacífico. Pertence á provincia de Temotu. A illa é de orixe volcánico, con fondos coralinos. O seu punto máis elevado tan só alcanza os 65 metros sobre o nivel do mar. O diámetro da illa é duns 400 metros.
Historia
Segundo as tradicións orais, Anuta foi colonizada por navegantes de Tonga e 'Uvea fai unhas quince xeracións. A estrutura social actual foi establecida ao redor de dez xeracións atrás, cando o xefe, Tearakura, os seus dous irmáns e un cuñado, mataron o resto da poboación masculina da illa. Estes homes, xunto coas dúas irmás de Tearakura, foron fundadores das catro kainanga da illa, os catro grupos de descendencia que se describen como "clans". En 1916 foi establecida unha misión pola Igrexa Anglicana. O antropólogo Raymond Firth visitou Anuta un día no ano 1952. O etnobotánico Douglas Yen, xunto cos arqueólogos Patrick Kirch e Paul Rosendahl, pasaron preto de dous meses alí en 1971, e o antropólogo Richard Feinberg viviu en Anuta durante case un ano en 1972-73. El mantívose en comunicación coa comunidade Anutan a partir dese momento, e realizou varias visitas adicionais. En 2006, Bruce Parry da BBC visitouna durante varias semanas, nese tempo el e o seu equipo filmaron un episodio da serie de televisión, "tribo". En 2008, outro equipo da BBC fixo unha breve visita, e en 2012 un equipo do Servizo de Radiodifusión de Seúl filmou un programa de televisión non para o público coreano. En decembro de 2002, a illa foi impactada polo Ciclón Zoe.
A poboación en 2007 roldaba os 200 habitantes. Historicamente os habitantes da illa usaron a illa próxima de Fatutaka como despensa natural.
Do mesmo xeito que os habitantes da tamén illa das Salomón, Tikopia, os seus habitantes son de orixe polinesia, mentres que a maioría dos habitantes das Salomón son de orixe melanesia. Os habitantes de Anuta falan anuta, unha lingua samoica do grupo das linguas polinesias.
En 2003, viuse afectada polos efectos do ciclón Zoe, do mesmo xeito que as illas de Fatutaka e Tikopia.
Illas Duff
Exactamente localízanse a 9°31'48" S. lat., 167°4'48" W. |long.
Forman parte das illas Duff:
Os habitantes das Illas Duff son polinesios e a súa linguaxe denomínase pileni, parte dos idiomas polinesios.
300px|dereita| A provincia de Temotu
Canción de Harmodio e Aristoxitón
A Canción de Harmodio e Aristoxitón é un poema da Antiga Grecia de cronoloxía indeterminada. Atribúese a un poeta chamado Calístrato, do que non se coñecen máis datos. Trátase dun tipo de composición chamado escolia ou escolio, que era un canto que se entoaba nos banquetes e que era acompañado pola cítara. A Canción de Harmodio e Aristoxitón, en concreto, foi tremendamente popular posto que se dicía que se cantaba en todos os banquetes.
Tema
O tema do poema é a exaltación de Harmodio e Aristoxitón, dous personaxes históricos que asasinaron o tirano Hiparco de Atenas e por iso foron chamados tiranicidas. O poema encomia a súa acción e os equipara a heroes da mitoloxía grega ao situalos nas Illas dos Benaventurados.
Cronoloxía e unidade do poema
O texto tradicional desta obra conservouse grazas a Ateneo, que transmitiu os versos na súa obra Banquete dos eruditos. Con todo diversos especialistas móstranse contrarios á unidade deste poema posto que a presenza nel de repeticións ou ritornellos fai supoñer que podería tratarse de varias versións do mesmo poema. Ademais, Aristófanes tamén transmite un verso que se supón que é o inicio dunha estrofa non conservada. .
Influencias posteriores
O poema tamén é citado e reproducido en A viaxe do novo Anacarsis a Grecia de Jean-Jacques Barthélemy. Edgar Allan Poe tamén compuxo un poema baseado nel.
Andrés Solla García
Andrés María Solla García, nado en Ceraxe (Cerdedo-Cotobade) o 30 de novembro de 1810 e finado o 28 de setembro de 1889, foi un frade dominicano galego, amais de escritor en lingua castelá.
Traxectoria
En 1828 ingresou no convento dominicano de Lugo. Despois marchou a Valladolid a estudar Literatura, e foi ordenado sacerdote en Madrid. En 1870 converteuse no primeiro prior do convento do Carme de Padrón, trala chegada dos dominicos ao edificio anos despois de que quedara baleiro trala desamortización de Mendizábal. Contribuíu á restauración do convento de Santo Estevo de Salamanca. No Concilio Vaticano I foi nomeado teólogo consultor.
Mundial de Fútbol de 2010 - Grupo E
O Grupo E do Copa do Mundo de Fútbol de 2010, realizada en Suráfrica, estivo composto por catro equipos, que se enfrontaron entre si nun total de seis encontros. Ao termo dos mesmos os dous con maior cantidade de puntos clasificáronse á seguinte fase, neste caso con nove puntos e  con seis.
Participantes
O Grupo E estivo composto polas seguintes seleccións:
Partidos
A fase de grupos constou de seis partidos, cun total de tres partidos xogados por cada selección. Segundo o sistema de competición da FIFA, cada equipo acumulaba unha puntuación en función dos seus resultados: 3 puntos por vitoria (até 1994 eran só 2), 1 por empate, 0 por derrota. De acordo coa mesma, o catro equipos foron ordenados en forma descendente. No caso de que houbese dous ou máis con igual cantidade de puntos, os criterios de desempate foron os seguintes:
Países Baixos - Dinamarca
miniatura|Países Baixos - Dinamarca|175px
Camerún - Países Baixos
miniatura|Países Baixos - Camerún
Tempada 2015/16 do Deportivo da Coruña
Durante a tempada 2015–16 o Deportivo da Coruña competiu na Primeira División (afrontando a súa 44ª campaña na máxima categoría), logrando o 15.º posto na clasificación. Tamén competiu na Copa do Rei, alcanzando os oitavos de final.
Xuño
O 4 de xuño anunciouse que o club e Meliá Hotels renovaban a súa vinculación unha campaña máis, con descontos para o club e os socios. Horas máis tarde anunciouse que a lista de convocados por Víctor Sánchez para iniciar a pretempada o 2 de xullo son: Germán Lux, Álex Bergantiños, Pablo Insua, Haris Medunjanin, Juan Domínguez, Fabricio, Laure, Luisinho, Albert Lopo, Diego Seoane, Saúl e Luis Fernández.
O 19 de xuño o club anunciou a fichaxe do defensa Fernando Navarro por dúas tempadas, con opción a outra terceira, logo de desvincularse do Sevilla FC.
O 20 de xuño anunciouse a renovación de Albert Lopo por un ano máis, con opción a dous segundo obxectivos.
O 26 de xuño anunciouse a fichaxe do defensa central Alejandro Arribas, procedente do Sevilla FC, firmando por tres tempadas, con opción a catro.
O 30 de xuño o club anunciou a reincorporación do dianteiro catalán Oriol Riera (logo da cesión de xaneiro a xuño), procedente do Wigan Athletic FC, firmando por tres campañas en propiedade polo Deportivo.
Xullo
O 6 de xullo anunciouse a incorporación do centrocampista Luis Alberto Romero, cedido por unha tempada polo Liverpool FC, converténdose na terceira fichaxe do club coruñés.
O 16 de xullo anunciouse unha nova cesión do lateral Juanfran Moreno, esta vez procedente do seu novo club, o Watford FC. Chega cedido por unha tempada.
O 22 de xullo o club anunciou un acordo co Benfica para unha nova cesión de Sidnei, por unha campaña.
O 23 de xullo o club deu a coñecer un novo acordo para o financiamento de toda a súa débeda, quedando fixada coas entidades bancarias nun importe total de 14 millóns de euros, cuxo vencemento final queda fixado na tempada 2031–32. Engade que, en total, a débeda privilexiada reduciuse nos últimos 18 meses nun total de 12,2 millóns de euros.
O 24 de xullo anunciouse a fichaxe do centrocampista Cani, firmando por unha temporada, logo de desvincularse do Villarreal CF.
O 27 de xullo firmou por 4 tempadas o centrocampista coruñés Pedro Mosquera, logo de desvincularse do Elche CF.
Agosto
O 2 de agosto o club presentou o seu Código Ético, que recolle as obrigas que deben ter as persoas que representan o club. Artéllase nunha serie de protocolos internos.
O 3 de agosto anunciouse a fichaxe do centrocampista arxentino Fede Cartabia, cedido por unha campaña polo Valencia CF.
O 6 de agosto o club anunciou a contratación do centrocampista francés Fayçal Fajr, cedido por un ano polo Elche CF, con dous anos máis no suposto de que o club ilicitano non retorne a Primeira División.
O 7 de agosto anunciouse unha nova cesión para o dianteiro burelao Luis Fernández, marchando durante unha tempada ao SD Huesca.
O 8 de agosto anunciouse a cesión do xogador do filial Samuel Piette durante unha tempada ao Racing de Ferrol, de Segunda División B. Horas máis tarde anunciouse a rescisión do contrato do mediocentro portugués, tamén do filial pero tendo debutado co primeiro equipo, Paulo Teles.
O 12 de agosto, tras varias semanas de negociacións, anunciouse a contratación do mediocampista coruñés Lucas Pérez cun contrato por catro tempadas. A súa fichaxe, en propiedade, supuxo un desembolso de 1.500.000 euros para o club branquiazul.
O 15 de agosto o club anunciou a cesión do central arzuán Pablo Insua, por unha tempada, no CD Leganés, de Segunda División.
O 23 de agosto anunciouse un novo amigábel para o 2 de setembro contra o CD Lugo, esta vez en Riazor, e con motivo Memorial Moncho Rivera (organizado polo club coruñés Victoria CF) en beneficio da Cociña Económica da cidade.
O 24 de agosto anunciouse a contratación do porteiro asturiano Manu Fernández, volvendo de novo á disciplina deportivista logo de catro anos, fichando por unha tempada. Horas máis tarde o club anunciou a contratación do atacante uruguaio Jonathan Rodríguez, cedido por unha tempada polo SL Benfica, que xa pasara recoñecemento médico días atrás.
O 31 de agosto o club anunciou a cesión de Bicho, cedido a anterior campaña no FC Barcelona B, ao CD Leganés, de Segunda División. Igualmente, a entidade branquiazul anunciu a saída do tamén xogador do filial Álvaro Queijeiro, cedido por unha campaña ao Pontevedra CF, de Segunda División B.
Setembro
O 1 de setembro o club anunciou que pagara toda a débeda prevista para a tempada 2015–16, unha cantidade que ascende a 3.169.861,80 euros máis 99.177,59 de xuros.
O 2 de setembro disputouse o XVII Memorial Moncho Rivera (anunciado o 23 de agosto), que se saldou con vitoria deportivista fronte o CD Lugo nos penaltis, logo de empatar o partido (2–2). Co fin benéfico do encontro, lográronse recadar 27.215 euros para a Cociña Económica da Coruña.
O 4 de setembro foi presentado o centrocampista arxentino Jonás Gutiérrez, que firmou por unha tempada polo club coruñés, logo de desvincularse do Newcastle United FC tras o mercado estival. Horas máis tarde, o club anunciou a renovación de Álex Bergantiños e Laure Sanabria, até xuño de 2018.
Henrique V
O nome Henrique V pode referirse a:
Tempada 2015/16 do Deportivo da Coruña
Setembro
O 8 de setembro o club anunciou o falecemento de Madriles, porteiro branquiazul na década de 1950.
O 27 de setembro o club anunciou un acordo de patrocinio cos comentaristas chineses "La Liga es divertida". Así, durante unha tempada, verase ese slogan nos pantalóns dos xogadores, en caracteres orientais. A presentación fíxose ao saltar o equipo ao terreo de xogo antes da xornada 6, incluíndose unha pancarta en chinés na que o club felicitou a festa nacional chinesa a todos os seareiros chineses que seguen a Liga.
Outubro
O 7 de outubro o club deu a coñecer o programa "Destino Riazor", polo cal facilitará o desprazamento a Riazor de socios, peñistas, e seareiros en xeral desde distintos puntos da provincia e do territorio galego, mediante unha rede de rutas en autocar. Estas inícianse en Fisterra, Santiago de Compostela, Cedeira, Verín, Lugo e Pontevedra, con diversas paradas durante o traxecto. Dous días máis tarde anunciarían dous traxectos máis (desde Muros e Ribadeo, respectivamente), facendo así un total de oito rutas.
Novembro
O 11 de novembro o club anunciou un partido amigable en Melgaço contra o FC Paços de Ferreira o venres día 13, nunha fin de semana de parón ligueiro por partidos das seleccións nacionais. O encontro rematou en empate (0–0).
O 21 de novembro disputouse en Riazor o primeiro derbi galego da tempada, con victoria deportivista (2–0). Durante o transcurso do partido, un seareiro faleceu tras sufrir un paro cardíaco.
Decembro
O 2 de decembro anunciouse que a FIFA estimara as alegacións formuladas polo club á demanda presentada por Roderick Miranda, nas que esixía 213.750 euros netos dunha suposta débeda, inadmitindo así a pretensión do xogador. Este mesmo día debutou o equipo na edición 2015–16 da Copa do Rei, nunha victoria a domicilio contra o UE Llagostera (1–2). Neste partido estreáronse esta campaña co equipo o meta Manu Fernández, o defensa Saúl García, o mediocampista Haris Medunjanin e os canteiráns Róber Suárez e Miguel Filipe Nunes Cardoso.
O 3 de decembro o club celebrou unha xunta xeral de accionistas, onde se deu a coñecer que a débeda da entidade elévase a 106 millóns de euros (dos cales 63 millóns son coa Axencia Tributaria). Conseguiuse reducir o déficit patrimonial en 7 millóns de euros (sendo este actualmente de 90 millóns), e sacando un beneficio de 6 millóns de euros tras a tempada 2014–15. Con todo, as contas e o orzamento para a tempada 2015–16 foron aprobados por máis do 93% dos accionistas. Ademais, anunciouse a creación, para a seguinte tempada, dun equipo feminino.
O 4 de decembro o meta Fabricio Agosto foi operado con éxito no seu xeonllo esquedo, logo dunha recaída na súa lesión. Estará de baixa uns seis ou sete meses.
O 10 de decembro o club anunciou que a Audiencia Provincial da Coruña desestimou a reclamación do asesor xurídico do anterior Consello de Administración, Germán Rodríguez Conchado, na que demandaba a cantidade de 616.792,02 euros en concepto de honorarios correspondentes a procedementos xudiciais e administrativos durante o ano 2013.
O 24 de decembro anunciouse a cesión do defensa Saúl García, sen minutos en liga, ao CD Tenerife até o final da temporada.
Xaneiro
O 4 de xaneiro foi presentado o porteiro internacional croata Stipe Pletikosa como novo xogador do Deportivo. Xogará co dorsal número 13 (en substitución do mancado Fabricio) e firmou por unha campaña con opción a outra máis.
O 7 de xaneiro o club informou da incorporación do centrocampista catalán Pol Calvet para reforzar o equipo filial, por unha tempada con opción a máis.
O 8 de xaneiro, debido a un forte temporal, apareceron asolagadas diversas zonas do estadio de Riazor, ocasionando importantes estragos.
O 20 de xaneiro o Comité de Competición decidiu anular a tarxeta amarela que recibira Pedro Mosquera, no partido fronte á Real Sociedad en Anoeta e que rematou en empate (1–1).
O 29 de xaneiro o club anunciou un acordo con Haris Medunjanin para a rescisión do seu contrato.
Marzo
O 2 de marzo produciuse o debut na portería do croata Stipe Pletikosa, cunha derrota a domicilio fronte o Athletic Club (4–1).
Abril
O 12 de abril o club lamentou o pasamento do ex xogador Guillermo Muñoz "Hallulla" (que militou entre 1973 e 1978 no Deportivo), finado en Chile o día anterior.
Maio
O 8 de maio o equipo certificou a permanencia a falta dunha xornada, logo de vencer o Villarreal CF a domicilio (0–2), tras seis xornadas sen coñecer a victoria.
O 9 de maio o club anunciou que imporá a súa máxima distinción, a insignia de ouro e brillantes, a Arsenio Iglesias nun acto que terá lugar no descanso do derradeiro partido de liga, fronte o Real Madrid en Riazor.
O 12 de maio o representante de Luisinho ofreceu unha rolda de prensa onde acusou a Víctor Sánchez del Amo de "querer destruír" a carreira do xogador, logo de varias xornadas afastado do equipo por decisión técnica, alegando motivos persoais entre eles. Indicou que todo ocorreu tras unha liorta nun adestramento entre Lucas Pérez e Oriol Riera, na que se propiciou un enfrontamento entre Luisinho e Víctor. Ademais, engadiu que o adestrador manipulou o equipo de xogadores en contra do lateral.
O 16 de maio o equipo pechou a temporada cunha derrota fronte o Real Madrid en Riazor (0–2). No descanso, Arsenio Iglesias foi homenaxeado coa insignia de ouro e brillantes, máxima distinción do club, e foi nomeado "lenda branquiazul".
O 19 de maio a Comisión Antiviolencia anunciou unha multa de 30.000 euros para o Deportivo por ter colaborado cos Riazor Blues na venda de entradas e facilitar o desprazamento desta peña no encontro contra o Celta de Vigo. Horas máis tarde, o club lamentou o pasamento do ex xogador Manuel Quevedo "Pantaleón", ocorrido en Madrid o día anterior.
Material deportivo
O equipamento do Deportivo foi proporcionado por Lotto e os patrocinadores foron Estrella Galicia e Abanca.
Miocardiopatía restritiva
Etioloxía
As causas máis frecuentes dunha miocardiopatía restritiva inclúen a hemocromatose, amiloidose, sarcoidose, fibroelastose endocardíaca, unha fibrose miocárdica idiopática e a endocardite de Löffler. Pode resultar pouco doado distinguir entre unha cardiomiopatía restritiva e unha pericardite constrictiva.
Cadro clínico
A cardiomiopatía restritiva causa dificultade respiratoria, edema ou enchedura nos tecidos, trastornos do ritmo cardíaco e palpitacións. O diagnóstico fundaméntase na exploración física, o electrocardiograma (é frecuente a existencia dun bloqueo de feixe de His dereito e fibrilación auricular). O ecocardiograma dános o diagnóstico definitivo, podendo observar a anomalía anatómica no miocardio, válvulas ou outras localizacións.
Free & Easy
Free & Easy é o sinxelo número 26 da cantante xaponesa Ayumi Hamasaki, lanzado ó mercado o día 24 de abril do ano 2002 baixo o selo avex trax.
Información
"Free & Easy", que foi escrita por Ayumi Hamasaki, composta por CREA e D·A·I, arranxada por HΛL, e mesturada por Yasuo Matsumoto, marca a entrada da artista nun novo estilo que pouco a pouco foi tomando, con ritmos e letras moito máis fortes e crúas (no videoclip da canción, Ayumi é condenada a morte, sendo queimada atada a un tronco e máis tarde sepultada), algo que sen dúbida marca esta canción.
O sinxelo inclúe versións orixinal e instrumental do tema que lle dá nome ó sinxelo, á parte de dúas remesturas do seu anterior álbum I am..., un con toques 2-Step e house remesturado por CMJK (pista 2) mais un cun toque máis de Trance, remesturado polos Warp Brothers (pista 3). Este foi o primeiro single que deixou de conter máis de catro cancións dende Boys & Girls no ano 1999.
A creación do tema é o resultado dunha repentina inspiración de Hamasaki e os seus produtores sentida tras participar na sesión fotográfica para a revista que, curiosamente, tamén se chamaba Free & Easy. A canción marca o inicio dunha nova etapa musical da artista, no que as súas composicións destacan polas súas fortes letras e tamén por un arranxo estilo gótico obra dos produtores HΛL. Nunha entrevista realizada pola páxina web oficial de Hamasaki, revelouse que chamaran anteriormente a outros músicos para que arranxaran o tema, pero tras escoitar o que HAL podía achegar á mensaxe da canción, foron escollidos.
Antonio Graña Giráldez
Traxectoria
Patrón de pesca. Ex combatente na guerra civil. Foi xefe local do Movimiento de Cangas e despois conselleiro local do Movimiento. Foi nomeado alcalde de Cangas polo Ministro da Gobernación a finais de xaneiro de 1974. Tomou posesión o 1 de febreiro. Presentou a súa dimisión por motivos de saúde e idade en outubro de 1976, que lle foi aceptada a finais de xaneiro de 1977.
Free & Easy
Información
Esta é a mensaxe escrita pola mesma Ayumi con respecto a esta canción:
O vídeo musical considérase un dos máis profundos en canto a unha mensaxe ocultoa, a pesar da súa simplicidade. Dentro deste, Ayumi é condenada a morte e, aínda que non se mostre o momento en cuestión, ó final aparece un ataúde no que supostamente esta o corpo da moza.
Albert Lopo
Albert Lopo García, nado en Barcelona o 5 de maio de 1980, é un futbolista español. Xoga de central e o seu equipo actual é o Inter Club d'Escaldes, da Primera Divisió de Andorra.
Espanyol
Albert Lopo pasou a maior parte da súa carreira profesional no RCD Espanyol, onde comezou a xogar cando tiña dez anos. En pouco tempo, os adestradores apeciaron as súas habilidades defensivas e, en abril de 1999 (aos dezaoito anos), debutou na Liga contra o Real Zaragoza, converténdose no primeiro xogador que xogou en todas as categorías do club catalán. A súa mellor tempada foi a 2001/02, perdéndose só cinco encontros de liga e anotando o seu primeiro tanto, pero tamén recibiu o seu primeiro cartón vermello durante un partido contra o FC Barcelona. Na 2002/03, mostráronlle 14 cartóns amarelos en vinte e tres partidos incluíndo dous nun partido ante o Racing de Santander. A tempada seguinte, mostráronlle 15 cartóns amarelos e un cartón vermello. Entre 2004 e 2006 recibiu outras 21 cartóns amarelos e dúas vermellas.
Estivo ás ordes de varios adestradores espanyolistas: Juande Ramos, Javier Clemente, Luis Fernández e Miguel Ángel Lotina, ata a súa saída en maio de 2006.
Deportivo da Coruña
Lopo rexeitou a oferta de renovación do RCD Espanyol e asinou polo Deportivo da Coruña. O Espanyol denunciou ao Deportivo para conseguir a compensación financeira (unha cantidade de 5,6 millóns de euros foi mencionada) por adestrar ao xogador nas súas categorías xuvenís. A reclamación do RCD Espanyol estaba baseada nun acordo entre a maioría dos clubs españois, pero o Deportivo non formaba parte deste acordo porque o Depor nunca o asinou. O caso está solucionado e o Depor gañoulle o xuízo ao Espanyol. Lopo foi considerado como un dos mellores centrais españois cando asinou gratis polo Deportivo en maio de 2006. Outros clubs mostraron interese polo xogador: o Valencia CF, o Villarreal CF, o Manchester United e o Newcastle United, pero o defensa decidiu seguir os pasos dos seus antigos compañeiros de equipo Joan Capdevila e Sergio González.
Na súa primeira tempada no Deportivo (2006/07), Lopo xogou a maior parte dos partidos (31) e mostráronlle once cartóns amarelos. Na primeira parte da tempada formou parella defensiva con Álvaro Arbeloa. Despois Arbeloa foi vendido ao Liverpool F.C., e foi Jorge Andrade (recuperado dunha lesión importante) quen acompañou a Lopo na defensa. Aquela defensa, con Joan Capdevila e Fabricio Coloccini nos lados e Dudu Aouate como porteiro, mantivo 16 veces a portería deportivista imbatida.
Durante o verán de 2007, o status de Lopo no club aumentou significativamente, ao abandonar o equipo os centrais Juanma Delgado e Jorge Andrade, o primeiro cunha transferencia gratuíta ao CD Tenerife, e o portugués vendido á Juventus por uns 8 millóns de euros. Lopo, ademais, confirmou que o Deportivo rexeitou unha oferta de 5 millóns de Real Zaragoza por el. Con todo, pasouse os primeiros cinco meses da tempada no dique seco, debido a unha lesión.
En 2008, gañou a Copa Intertoto.
Getafe
Lopo continuou sendo titular indiscutible no Dépor as dúas seguintes tempadas, co descenso a Segunda División na tempada 2010–11. A finais de xuño, o xogador de 31 anos firmou un contrato co Getafe CF por tres anos.
Lopo xogou con regularidade durante a primeira parte da tempada 2011–12. Porén, logo de fracturar o úmero perdeuse o que restaba de campionato, nun partido contra o seu ex equipo, o RCD Espanyol.
Deportivo
O 20 de xuño de 2015 anunciouse a súa renovación por un ano máis, con opción a dous segundo obxectivos.
Selección nacional
No plano internacional, Lopo foi convocado en novembro de 2006 polo seleccionador nacional Luis Aragonés para un amigable contra Romanía. Lopo di respecto diso: "Cada xogador ten que esforzarse coa súa selección e ser parte do equipo nacional é unha recompensa. Este é probablemente o máis importante día da miña carreira, é un soño feito realidade". Aínda así, non puido debutar como internacional, xa que non xogou nese partido e non volveu ser convocado.
Alberite
Alberite está situado en pleno val do río Iregua, a 7,5 km da capital rioxana, Logroño, a cuxa comarca pertence; ocupa unha extensión aproximada de 20 quilómetros cadrados e a súa altitude sobre o nivel do mar é de 452 metros. Limita ao norte e ao leste co municipio de Villamediana de Iregua, ao oeste co de Lardero, e ao sur co de Albelda de Iregua.
A proximidade a Logroño fixo que a vila se beneficie da crecente industrialización e, como consecuencia, a poboación aumentou considerablemente ao longo dos últimos anos ata chegar ás máis de 2.000 persoas que a compón na actualidade.
Kristin Kreuk
Kristin Laura Kreuk, nada en Vancouver (Columbia Británica) o 30 de decembro de 1982, é unha actriz e produtora executiva canadense.